Source: https://www.riigiteataja.ee/akt/108072015003?tegevus=salvesta-link
Timestamp: 2019-05-20 15:07:05+00:00

Document:
Eripüügiloa vorm, eripüügi lisatingimused, taotluse läbivaatamine, andmine ja kehtetuks tunnistamine, eripüügiõigustasu ning elektripüügivahendi kasutamise taotlemine, tõendi andmine ja tõendi kehtetuks tunnistamine – Riigi Teataja
Eripüügiloa vorm, eripüügi lisatingimused, taotluse läbivaatamine, andmine ja kehtetuks tunnistamine, eripüügiõigustasu ning elektripüügivahendi kasutamise taotlemine, tõendi andmine ja tõendi kehtetuks tunnistamine
Eripüügiloa vorm, eripüügi lisatingimused, taotluse läbivaatamine, andmine ja kehtetuks tunnistamine, eripüügiõigustasu ning elektripüügivahendi kasutamise taotlemine, tõendi andmine ja tõendi kehtetuks tunnistamine - sisukord
§ 1 Eripüügiluba
§ 2 Eripüügiloa taotlemine ja selleks esitatavad dokumendid
§ 4 Eripüügiloa andmine, koostamine ja registreerimine
§ 5 Lisatingimused
§ 6 Loa andmisest keeldumine
§ 8 Eripüügiõiguse tasu
§ 9 Elektripüügivahendi tõend
§ 10 Tõendi taotlemine
§ 11 Taotluse vastuvõtmine ja menetlemine
§ 12 Tõendi koostamine ja registreerimine
§ 13 Tõendi kehtetuks tunnistamine
RT I, 08.07.2015, 3
Vastu võetud 01.07.2015 nr 40
Määrus kehtestatakse kalapüügiseaduse § 20 lõike 5 ja keskkonnatasude seaduse § 11 lõike 2 punkti 2 alusel.
§ 1. Eripüügiluba
Eripüügiluba (edaspidi luba) annab õiguse eriotstarbeliseks kalapüügiks kalapüügiseaduses ning eripüügiloaga määratud tingimustel ja vahenditega.
§ 2. Eripüügiloa taotlemine ja selleks esitatavad dokumendid
(1) Loa saamiseks esitab taotleja Keskkonnaministeeriumile (edaspidi loa andja) allkirjastatud taotluse, milles peab olema märgitud:
1) taotleja ees- ja perekonnanimi või ärinimi ning aadress, e-postaadress, telefoni number, juriidilisel isikul esindaja ees- ja perekonnanimi ning aadress;
2) püügi eesmärk ja juhul kui on olemas teadusuuringu tegemiseks sõlmitud leping, siis ka lepingu rekvisiidid;
3) veekogu ja piirkond, või võimaluse korral kalapüügiseaduse § 61 lõike 9 alusel kehtestatud väikesed püügiruudud;
7) püütava kala, kogutava kalamarja või veetaime kogus;
9) kalapüügil kasutatava laeva või paadi nimi, pardanumber või raadiokutsung ja laevaomaniku nimi;
10) kui taotleja ei teosta püüki, siis vahetult kala püüdva isiku (edaspidi püüdja) nimi ning ametikoht;
12) kui püüki toestatakse mitme keskkonnauuringu eesmärgil, tuleb esitada püügi teostamise ajakava, püügivahendite, veekogude või püügipiirkondade kaupa;
13) harrastuskalapüügivõistluse korral viide võistluskalendrile või muudele üritust tutvustavatele meediateadetele;
15) haldusakti või muu dokumendi kätte toimetamise soovitav viis.
(2) Lõikes 1 nimetatud taotluse võib esitada ka elektrooniliselt digiallkirjaga. Elektrooniliselt edastatud taotlusel peab olema digitaalallkirja seadusega sätestatud nõuetele vastav digitaalallkiri.
1) eripüügiloa taotlemisel kalapüügiks eraomandis oleval veekogul – veekogu omaniku kirjalik nõusolek;
2) eripüügiloa taotlemisel kalapüügiks kalade ümberasustamise eesmärgil – kalapüügiseaduse § 16 lõike 3 alusel kehtestatud korrale vastav asustamise luba.
(2) Kui taotlus ei vasta § 2 nõuetele, teavitab loa andja sellest taotlejat ja määrab tähtaja puuduste kõrvaldamiseks. Tähtaja määramisel pikeneb § 4 lõikes 1 ja § 6 lõikes 2 nimetatud tähtaeg puuduste kõrvaldamisele kuluva aja võrra.
§ 4. Eripüügiloa andmine, koostamine ja registreerimine
(1) Kui taotlus vastab nõuetele ning on põhjendatud, otsustab loa andja 15 tööpäeva jooksul taotluse registreerimisest arvates loa andmise ja annab lisas 1 esitatud vormi kohase loa, mis on ühtlasi loa andmise otsus.
(2) Registreerimisnumber märgitakse loale vastavalt lubade andmise järjekorrale.
(3) Reale „Loa saaja” märgitakse taotleja ees- ja perekonnanimi, asutuse- või ärinimi.
(4) Reale „Püügi eesmärk” märgitakse asjakohane selgitus ja juhul kui on olemas teadusuuringu tegemiseks sõlmitud leping siis ka lepingu rekvisiidid.
(5) Kui püütava kala või veetaime kogust ei ole võimalik ette määrata, siis tehakse reale „Püütav kogus” sellekohane märge.
(6) Reale „Püügivahend, püügivahendi märgistus” märgitakse lisaks kasutatavale püügivahendile ka püügivahendi märgistus, mis on eripüügiloa number või püügivahendi number.
§ 5. Lisatingimused
Loale võib tulenevalt eripüügi eesmärgist ja püügi kohta andmete saamise vajadusest märkida üks või mitu alljärgnevat lisatingimust:
1) tingimused ja nõuded püügivahendi kasutamise ja püügi teostamise kohta;
2) eripüügil püütud kala kasutatakse vaid loale märgitud eesmärgil;
3) püütud kala müük on keelatud;
4) püütud, kuid keskkonnauuringu, õppepraktika või veekogude ökosüsteemi parandamise eesmärgi täitmisest üle jäävat kala võib müüa. Müügist saadud summa kantakse riigieelarvesse;
5) harrastuspüügivõistlustel püütud kala jääb püüdjale;
6) enne püügile asumist informeeritakse sellest Keskkonnainspektsiooni valvetelefonil 1313 ning teatatakse eripüügiloa number, mille alusel püük toimub; püüdja nimi; paadi number ja tunnused;
7) püügilt naasmisel esitatakse Keskkonnainspektsiooni valvetelefonil 1313 vähemalt üks tund enne püügilt sadamasse või randa saabumist eripüügiloa number, mille alusel püük toimus, püüdja nimi; paadi number ja tunnused, sadamasse või randa saabumise aeg ja koht ning püütud kalakogused kilogrammides liikide kaupa. Teatesse märgitud kalakogus ei tohi laeva pardal või muus kalatranspordivahendis olevast ja kaldale toodavast kalakogusest erineda rohkem kui 10%;
8) püügiandmed eripüügi kohta esitatakse loaandjale loal märgitud tähtajaks.
§ 6. Loa andmisest keeldumine
(1) Loa andmisest keeldutakse kalapüügiseaduse § 21 lõike 1 alusel.
(2) Loa andja koostab 15 tööpäeva jooksul taotluse registreerimisest arvates kirjaliku otsuse eripüügiloa andmisest keeldumise kohta ja saadab taotlejale ärakirja otsusest viie tööpäeva jooksul.
(3) Loa andja otsus eripüügiloa andmisest keeldumise kohta peab sisaldama vähemalt:
5) loa andja esindaja nime ja allkirja.
(1) Kalapüügiseaduse § 21 lõikes 2 sätestatud asjaolude ilmnemisel tunnistab loa andja eripüügiloa kehtetuks.
(2) Loa kehtetuks tunnistamise otsus saadetakse viivitamatult eripüügiloa omanikule ja Keskkonnainspektsioonile.
(3) Loa kehtetuks tunnistamise otsus peab vastama § 6 lõikes 3 sätestatud nõuetele.
§ 8. Eripüügiõiguse tasu
(1) Eripüügiõiguse tasumäärad isendi kohta on järgmised:
1) haug – 0,63 eurot;
2) jõeforell – 1,91 eurot;
3) jõevähk – 0,95 eurot;
4) koha – 1,27 eurot;
5) latikas – 0,63 eurot;
6) linask – 0,63 eurot;
7) lõhe – 6,35 eurot;
8) merisiig – 0,95 eurot;
9) meriforell – 1,91 eurot.
§ 9. Elektripüügivahendi tõend
Elektripüügivahendi tõendi (edaspidi tõend) annab Keskkonnaministeerium põhjendatud juhul keskkonnauuringute eesmärgil teostatavaks eripüügiks.
§ 10. Tõendi taotlemine
Tõendi saamiseks esitab taotleja Keskkonnaministeeriumile (edaspidi tõendi andja) allkirjastatud taotluse, milles peab olema märgitud:
1) elektripüügivahendi omaniku nimi ja elu- või asukoht;
2) elektripüügivahendi kasutaja nimi ja isikukood, kui kasutaja ja omanik on erinevad;
3) elektripüügivahendi märgistus;
4) elektripüügivahendi tehnilised parameetrid: reguleeritav pinge, sagedus, kahvade arv, toide.
§ 11. Taotluse vastuvõtmine ja menetlemine
(1) Tõendi andja registreerib saabunud taotluse, kontrollib taotluse vastavust määruse nõuetele ning hindab elektripüügivahendi kasutamise vajalikkust ja põhjendatust eripüügil.
(2) Kui taotlus vastab nõuetele ning on põhjendatud, koostab loa andja 15 tööpäeva jooksul taotluse registreerimisest arvates tõendi, mis on ühtlasi elektripüügivahendi tõendi andmise otsus.
(3) Kui taotlus ei vasta § 10 nõuetele, teavitab loa andja sellest taotlejat ja määrab tähtaja puuduste kõrvaldamiseks.
§ 12. Tõendi koostamine ja registreerimine
(1) Tõendi andja koostab elektripüügivahendi tõendi käesoleva määruse lisas 2 esitatud vormi kohaselt.
(2) Tõendi andja märgib elektripüügivahendi tõendile registreerimisnumbri vastavalt elektripüügivahendi tõendi andmise järjekorrale.
(3) Tõendi andja teeb asjakohase kande keskkonnaregistrisse.
§ 13. Tõendi kehtetuks tunnistamine
Tõend tunnistatakse kehtetuks elektripüügivahendi kasutaja kirjaliku avalduse alusel hiljemalt kahe tööpäeva jooksul, tehes sellekohase märke keskkonnaregistrisse.
Keskkonnaministri 1. aprilli 2004. a määrus nr 11 „Eripüügiloa vorm, taotluse läbivaatamise, loa väljaandmise ja kehtetuks tunnistamise kord ning eripüügiõiguse tasu” tunnistatakse kehtetuks.
Rahandusminister keskkonnaministri ülesannetes
Lisa 1 Eripüügiloa vorm
Lisa 2 Elektripüügivahendi kasutamise tõendi vorm

References: § 1

§ 2

§ 4

§ 5

§ 6

§ 8

§ 9

§ 10

§ 11

§ 12

§ 13
 § 20
 § 11

§ 1

§ 2
 § 61
 § 16
 § 2
 § 4
 § 6

§ 4

§ 5

§ 6
 § 21
 § 21
 § 6

§ 8

§ 9

§ 10

§ 11
 § 10

§ 12

§ 13